cyanic-selkie/wikianc huggingface dataset:
אלברט איינשטיין
קורות חיים
אלברט אינשטיין נולד ב-14 במרץ 1879 בעיר אולם, שהייתה בממלכת וירטמברג שבקיסרות הגרמנית (כיום במדינת באדן-וירטמברג), למשפחה יהודית – פאולינה לבית קוך והרמן, בעל מפעל אלקטרוכימי קטן שכשל בעסקיו. שישה שבועות לאחר לידתו, עברה משפחתו להתגורר במינכן שבבוואריה בשל עסקי האב. בגיל חמש חלה, וכדי לשמח את לבו התקין עבורו אביו מצפן פשוט. כבר אז, כך סיפר כעבור שנים, החל לחקור את צפונות חוקי הטבע. בסתיו של 1885 החל ללמוד בבית ספר עממי קתולי, כילד יהודי יחיד בכיתתו, והחל גם ללמוד לנגן בכינור. במקביל הוא קיבל חינוך יהודי בביתו, ותקופת מה נמשך לדת והיה מתפלל בסתר, מחבר מנגינות לכבוד אלוהים, ואף שמר כמה מצוות. מגיל 12, לאחר קריאת ספרי מדע פופולרי, איבד אמונתו בסיפורי התנ"ך, והחליפה בחשיבה חופשית וביקורתית, ובתחושת חשדנות ובוז כלפי כל סוג של כפיית סמכות. כבר בהיותו בגיל 16 החל בפיתוח ניסויים מחשבתיים בהם דמיין סיטואציות שונות ואת השלכותיהן הפיזיקליות.
"שנת הפלאות"
בשנת 1905 (שנת הפלאות – Annus Mirabilis) פרסם איינשטיין ארבעה מאמרים בשנתון הפיזיקה (Annalen der Physik), כתב העת המדעי החשוב ביותר לפיזיקה באותו זמן. מאמרים אלה נחשבים לאבני יסוד בפיזיקה המודרנית, ששינו את התפיסות המקובלות עד אז לגבי הקשרים שבין מרחב, זמן וחומר:
פיתוח תורת היחסות הכללית
איינשטיין סבר שתורת היחסות הפרטית אינה שלמה. תורת היחסות הפרטית הייתה מוגבלת רק למערכות ייחוס אינרציאליות (כלומר: נעות במהירות קבועה אחת ביחס לשנייה) ולא דיברה על מערכות מואצות.
מכניקת הקוונטים
איינשטיין התקשה להשלים עם רעיונותיה המהפכניים של מכניקת הקוונטים, חרף תרומתו לפיתוחה בתחילת דרכה. התקפותיו החריפות על מכניקת הקוונטים והפירוש ההסתברותי של נילס בוהר (מאבות מכניקת הקוונטים וחתן פרס נובל גם הוא) ואינספור ניסויי המחשבה שהציע תרמו רבות לעיצובה וניסוחה של מכניקת הקוונטים ולהבהרת הנקודות הבעייתיות בה.
אישיותו ואמונותיו האישיות
איינשטיין היה אדם צנוע בהליכותיו והסתפק במועט. את פרסומו הרב ניצל כדי לקדם מטרות ציבוריות כמו שלום בין עמים ואחווה בין הבריות. הוא ניחן בחוש הומור דק והיה חביב על שומעיו. למרות מורכבותה של תורתו, ידע להבהירה בדוגמאות שוות לכל נפש. התאוריות שהעלה ערערו לחלוטין את הפיזיקה המסורתית בכל הקשור למסות זעירות מאוד או לתנועה במהירות גבוהה מאוד. הוא הביא למהפכה של ממש במחקר המדעי, ושינה מן היסוד את תפיסת העולם של האנושות כולה. עד יומו האחרון האמין בקיומה של תורה מקיפה אחת שתכיל בתוכה את כל חוקי היסוד השולטים בטבע, מן האלקטרון ועד היקום עצמו – התאוריה של הכול, אולם בסופו של דבר לא הצליח לגבש תאוריה זו. גם בשנותיו האחרונות לא הפסיק לעסוק במחקר פיזיקלי, ואת מאמרו האחרון פרסם עם עוזרת המחקר שלו ברוריה קאופמן, בינואר 1955.
תפיסותיו הפוליטיות
הוא ראה בלאומיות מחלת ילדות, כינה אותה "החצבת של האנושות", ואף הגדירה כ"רציונליזציה אידיאליסטית למיליטריזם ותוקפנות" ואת הפטריוטיזם כינה "טמטום בזוי". הוא סבר כי המדינה קיימת לשם האדם ולא להפך. על רקע התנגדותו למיליטריזם הגרמני ויתר בגיל 17 על אזרחותו הגרמנית, ונותר 5 שנים חסר אזרחות, עד שקיבל אזרחות שווייצרית בגיל 22. בשנת 1914, עם פרוץ מלחמת העולם הראשונה, חתם עם עוד כמה אישים בודדים על "המניפסט לאירופאים" כתגובת נגד ל"מניפסט 93", שעליו חתמו 93 מדענים ואישי ציבור גרמניים שתמכו במיליטריזם הגרמני.
חייו האישיים ומשפחתו
ב-6 בינואר 1903 התחתנו איינשטיין ומאריץ'. ב-1904 נולד בנם הנס אלברט, לימים פרופסור ב-UCLA. מבנו זה יש לאיינשטיין נכדים ונינים, חלקם מתגוררים בשווייץ, חלקם בארצות הברית וחלקם בישראל; ב-1910 נולד לאיינשטיין ומאריץ' בן נוסף, אדוארד (בפיהם כונה "טטה") שסבל מסכיזופרניה ונפטר ב-1965. מילבה והילדים נשארו בציריך בזמן שאיינשטיין שהה בברלין לצורך עבודתו. יחסיהם עלו על שרטון, ולאחר חמש שנות מגורים בנפרד התגרשו בני הזוג ב-14 בפברואר 1919. בהסכם הגירושים שלו עם מאריץ' כתב איינשטיין, לבקשתה, שאם אי פעם יזכה בפרס נובל לפיזיקה, יעבור סכום הפרס לקרן על שמה, לטובת בניהם.
קישורים חיצוניים
מאמרים כלליים וביוגרפיות:
ריין תחתון
נהר הריין היה מאז ומתמיד בעל חשיבות לאזור, והוא מהווה את גבולו המזרחי של מחוז הריין התחתון.
עד סוף שנת 2015 השתייך המחוז לחבל אלזס.
צבי פרקש
קריירה
ב-1975 קיבל פרקש את סרט הקפטן בקבוצה והנהיג אותה עד לעזיבתו ב-1978 אז הפך להיות מאמן-שחקן במספר קבוצות קטנות בליגות הנמוכות יותר, שאפשרו לו להמשיך לשחק וגם להתחיל בקריירת האימון: סקציה נס ציונה, הפועל אור יהודה, הפועל קריית אונו ומכבי לזרוס חולון.
פיירבי
Q-2/KDA-1 פיירבי
הפיירבי 1 היה התוצאה של דרישת חיל האוויר האמריקני וחוזה שהעניקה לראיין ב-1948 עבור מטרה בעלת הנעה סילונית שתשמש לאימון מפעילי תותחי נ"מ. טיסת הבכורה של אב הטיפוס XQ-2 פיירבי נערכה בתחילת 1951. הכטב"ם כלל משטחי טיסה משוכים לאחור וכונס אוויר עיגולי. את הפיירבי ניתן היה לשגר ממטוס באוויר, או ממשגר קרקעי עם מאיץ רקטי יחיד.
דגם 124/BQM-34A
הפלטפורמה האווירית העיקרית ממנה משוגר הפיירבי היא ה-DC-130 הרקולס, גרסה של ה-C-130 הרקולס לשליטה בפיירבי, היכולה לשאת ארבעה כטב"מי פיירבי תחת פיילונים המותקנים תחת הכנפיים. בסיום משימתו, הפיירבי נתפס באוויר על ידי מסוק שתופס את מצנח הפיירבי, מה שמונע את הנזק שייגרם לפיירבי מפגיעה בקרקע. הפיירבי יכול לצוף זמן רב במקרה שנפל למים.
פיירבי 2
ה-BQM-34F של חיל האוויר היה כבד מעט יותר, וצויד במצנח נוסף לתפיסתו באוויר על ידי מסוק. האוויוניקה של ה-BQM-34E של הצי שודרגה באמצע שנות השבעים, והגרסה המשודרגת כונתה מחדש BQM-34T.
אמיר שגיא
ביוגרפיה
שגיא נולד במושב בית זית לשרה ויעקב הוכמן. למד לתואר ראשון במחלקה למדעי בעלי חיים בפקולטה לחקלאות של האוניברסיטה העברית ברחובות ותואר שני באוקיינוגרפיה במסלול ביולוגיה ימית באוניברסיטה העברית בירושלים וסיים בהצטיינות. את התואר השלישי ביצע במסגרת התוכנית לחילופי סטודנטים בין האוניברסיטה העברית ואוניברסיטת קליפורניה. את תואר הדוקטור קיבל בשנת 1989 מהמחלקה לביוכימיה במכון למדעי החיים של האוניברסיטה העברית בירושלים. את הפוסט דוקטורט עשה כעמית פולברייט וקרן BARD באוניברסיטת קונטיקט ובמעבדה לביולוגיה ימית בוודס-הול. שגיא הוא חוקר בתחום אנדוקרינולוגיה השוואתית. בשנת 1992 התחיל ללמד באוניברסיטת בן-גוריון, ב-1996 מונה כמרצה בכיר במחלקה למדעי החיים, ב-2001 כפרופסור חבר, בשנת 2005 כפרופסור מן המניין וב-2018 מונה לפרופסור מחקר באוניברסיטת בן-גוריון. בין השנים 2004–2008 הקים את התוכנית לביולוגיה וביוטכנולוגיה ימית במדעי החיים בקמפוס אילת וכיהן בראשה.
הצ'מפס
הצ'מפס (באנגלית: The Champs) הייתה להקת רוק אנד רול אמריקאית, המפורסמת ביותר בזכות הלהיט האינסטרומנטלי "Tequila". הלהקה קיבלה את שמה משמו של סוסו של ג'ין אוטרי, צ'מפיון (Champiom, אלוף), והוקמה על ידי מנהלי האולפן ב-Challenge Records שבבעלות אוטרי כדי להקליט בי-סייד עבור סינגל של דייב בורג'ס  בשם "Train to Nowhere". הרצועה התפרסמה יותר מהאיי-סייד, שכן "Tequila" הגיעה למקום הראשון בשלושה שבועות בלבד, והלהקה הפכה ללהקה הראשונה שהגיעה למקום הראשון עם שיר אינסטרומנטלי שהיה הראשון שהוציאה. השיר הוקלט באולפני גולד סטאר בסתיו 1957, ובשנת 1959 זכה בפרס גראמי על ביצוע ה-R&B הטוב ביותר. הוא מכר למעלה ממיליון עותקים, וזכה למעמד דיסק זהב על ידי ה-RIAA.
Get Out My Head
גרסת רמיקס של הדי ג'יי האמריקאי טוד טרי יצא ב-18 בפברואר 2021.
מקלדת מחשב
מקלדת מחשב (מכונה בקיצור מקלדת או לוח מקשים) היא מקלדת (מערך קלידים) המשמשת כהתקן קלט להזנת תמליל (טקסט) אל המחשב. במקלדת סטנדרטית יש כ-100 מקשים שונים. יש מקשים עבור סימני אותיות, ספרות, פיסוק, סימנים אחרים (כמו "@" וכמו "$") ומקשי ניהול (כמו מקש ה-Ctrl, טאב ומקש Fn).
מקלדת דבוראק
משנת 1982 הכיר ארגון התקינה האמריקאי ANSI בפריסת המקשים של דבוראק וקיבל אותה כתקן עבור פריסה אלטרנטיבית למקלדות. דבוראק גם פיתח שתי פריסות המיועדות לכתיבה ביד אחת. אחת הפריסות האלה נועדה לאנשים שרק יד ימינם מתפקדת והשנייה לאנשים שרק יד שמאלם מתפקדת. כל פריסות דבוראק זמינות לשימוש בגרסאות Windows החל מגרסה 98.
מקלדת ממברנה
מקלדת ממברנה (באנגלית: Membrane keyboard) היא מקלדת מחשב אשר המקשים שלה הם לא נפרדים (או חלקים נעים) כמו רוב המקלדות האחרות, אלא הם רפידות לחץ עם קווי מתאר וסימנים מודפסים על משטח שטוח וגמיש אשר מצופים במעגלים אלקטרוניים, הנלחצים זה לזה בעת ההקשה. למשתמש במקלדת זו קשה לקבל חיווי פיזי האם אכן המקש נלחץ.
תחליפי מקלדת
תחליף מקלדת הוא כל מערך תוכנות וחומרות המאפשר לחבר תמליל על המחשב בלא מקלדת גשמית ובלא מקלדת וירטואלית. תחליף המקלדת השמיש ביותר הוא מערכת זיהוי דיבור. מערכת זיהוי דיבור יכולה לעזור לאנשים עם לקויות (בעיקר לקויות בגפיים העליונות ולקויות ראיה אולם כאשר המערכת תהפוך למדויקת יותר היא תוכל לעזור גם לאנשים שלקותם מקשה עליהם איות נכון) ולאנשים שעובדים עם מחשב בסביבה המקשה עליהם להביט במחשב ולגעת בו אם עליהם לחבר רק תמלילים קצרים (כאשר המערכת תהיה מדויקת יותר היא תאפשר חיבור תמלילים ארוכים בלי מבט במחשב).
ג'יני ויזלי
התפתחות הדמות
בריאיון לאתרים The Leaky Cauldron ו-MuggleNet אמרה רולינג כי היא "תמיד ידעה" שג'יני והארי "יהיו ביחד ואז יפרדו". היא הסבירה שעם התקדמות הסדרה, הארי - והקורא בהכללה - מגלה שג'יני היא הנערה האידיאלית עבורו. רולינג אמרה שהארי "צריך להיות עם מישהי שיכולה לעמוד בדרישות של להיות עם הארי פוטר, כיוון שהוא חבר מפחיד במובנים רבים". רולינג גם אמרה שהיא נהנתה לכתוב את "המסע הרגשי הגדול" ששתי הדמויות עוברות, וכי ג'יני היא אחת הדמויות האהובות עליה.
הספר השישי והשביעי
בשיאו של הספר היא מצטרפת לחברי צבא דמבלדור שהיו בקרב במחלקת המסתורין, וחוברת לחברי מסדר עוף החול המנסים להגן על הוגוורטס מפני אוכלי המוות שחדרו לטירה בסיועו של דראקו מאלפוי. במהלך הקרב היא כמעט נהרגת מקללת אבדה קדברה, אך ניצלת בזכות שיקוי המזל שהארי נתן לה, לרון ולהרמיוני. לאחר מותו של דמבלדור מחליט הארי לסיים את מערכת היחסים עמה כיוון שהוא חושש שרגשותיו כלפיה יגבירו את הסכנה שבה היא נתונה; הוא מופתע לגלות שהיא מתמודדת היטב עם ההחלטה הזאת.
אישיות
רולינג אפיינה את ג'יני כ"מצחיקה, חמה מאוד ובעלת תשוקה", ו"קשוחה, לא בדרך בלתי נעימה, אך... נועזת". בספרים הראשונים היא מפגינה ביישנות רבה בקרבתו של הארי, אף על פי שלפי רון היא מדברת הרבה. ככל שתפקידה בספרים הופך למשמעותי יותר היא מפגינה יותר ביטחון עצמי, בעיקר לאחר שהרמיוני מייעצת לה להפסיק לקוות שהיא והארי יתחברו, ולצאת לפגישות עם בנים אחרים. לאורך הסדרה מתוארות פעמים אחדות שבהן היא מתנהגת באסרטיביות, ברוגז ושלא בסימפתיות, אך היא יודעת גם להתנהג בצורה מחושבת ולנחם אחרים כשהם זקוקים לכך.
ג'יני היא אחת הדמויות היחידות בספרים שאומרת את שמו של וולדמורט ללא פחד, כמו גם אחת הדמויות היחידות שפונות להארי בשלווה כשהוא זועם. רולינג השוותה בין ג'יני ללילי אוואנס (אמו של הארי), ואמרה ששתי הדמויות היו פופולריות מבחינה חברתית באותה מידה. רולינג הוסיפה ואמרה שג'יני והארי הם "נפשות תואמות" וכי "הם מאוד חזקים ובעלי תשוקה. זה החיבור ביניהם, והם מדהימים ביחד".
יכולות קסם
בספר החמישי היא אחת מהתלמידים שמצליחים להפיק פטרונוס בסצנות המתארות את מפגשי צבא דמבלדור, וצורתו היא סוס.
תרגום השבעים
התרגום
סיפור התהוותו של התרגום, המתבסס על הספר החיצוני "איגרת אריסטיאס", מופיע גם בחיבורו של הפילוסוף היהודי פילון האלכסנדרוני, "על חיי משה", שבו הוא אף מספר שעד ימיו "חוגגים מדי שנה חג ועצרת באי פארוס, ואליו מפליגים לא רק יהודים אלא גם גויים בהמוניהם החולקים כבוד למקום שבו נגה לראשונה אורו של התרגום". (של חמשת חומשי תורה) גם יוסף בן מתתיהו מביא את הסיפור המופיע ב"איגרת אריסטיאס", בחיבורו "קדמוניות היהודים".
אופיו של התרגום
מחמת המעבר משפה שמית לשפה הודו־אירופית, נאלץ המתרגם להתמודד עם העברת מושגים מתרבות אחת לאחרת, ועם אוצר מילים שונה. ככל הנראה עסקו במלאכה זאת מספר מתרגמים. ריבוי המתרגמים הוביל בהכרח לרבגוניות בשיטת התרגום ובאוצר המילים. כך ייתכן למצוא מילה המתורגמת באופנים שונים בכמה ספרים.
התרגום בספר אסתר מוסיף במספר מקומות את שם ה', אף על פי שבנוסח המסורה אינו מופיע כלל; מטרתו להוסיף למגילה אופי דתי.
כאשר החלו לחקור את תרגום השבעים, היו בין החוקרים שהביעו הערכה יתרה למקור הטקסט (המצע) של תרגום השבעים, אשר שונה במידה ניכרת מזה של נוסח המסורה, עד כדי כך שחלק מהחוקרים ביטלו את חשיבותו של נוסח המסורה. ואולם כאשר התגלו מגילות מדבר יהודה הסתבר כי ישנם נוסחים נוספים על נוסח המסורה ואין אף נוסח שמתאים בדיוק לתרגום השבעים – ומכאן שהגם שהמצע של תרגום השבעים היה שונה מזה של המסורה, אין זה מכריע לטובתו ולעיתים שחזור הטקסט אינו אפשרי או שקשה לעמוד על מקור השינוי.
אלן סונדרס
אלן סונדרס (אנגלית: Alan Saunders; 1886 - 26 במרץ 1964). סגן מפקד משטרת המנדט במהלך מאורעות תרפ"ט ומפקדה בעת מאורעות תרצ"ו-תרצ"ט.
בטר פלייס
העתקת הפתרון על ידי טסלה
ב-20 ביוני 2013, חודש לאחר שמונה מפרק ל"בטר פלייס", העתיקה חברת הרכב החשמלית טסלה את הרעיון של "בטר פלייס" והשיקה תחנת החלפה מהירה לסוללות עבור הרכבים שלה. שבועיים קודם להשקה הרשמית, הציגה טסלה את הפתרון שלה באירוע לקהל הרחב, בו הוקרן סרטון הכולל הדמיה של החלפה במערך הסוללות של טסלה מודל S בתוך דקה וחצי. שנתיים אחר כך זנחה טסלה את רעיון החלפת הסוללות. הטענה הרשמית הייתה שאין לרעיון ביקוש, אולם בפועל ההחלפה שהציגה החברה באירוע ההשקה לא פעלה בפועל, אלא הייתה הדגמה של מודל. והחברה מעולם לא הקימה רשת של תחנות החלפה (אלא רק תחנת הדגמה אחת בקליפורניה).
רחל שיין ארגמן
סרטי ילדים
בשנת 2007 ערכה את "התנ"ך לילדים - סיפורים ושירים" בעיבודו של אפריים סידון (ארגמן אף הופיעה בסרט בתפקיד שרה).
מוזיקה
בשנת 2005 הלחינה עם ליאורה שלזינגר את השירים "אגם מדברת" ו"אגם מזמרת" עבור קלטת הוידאו "אגם הבירבורים".
ולדימיר משקוב
קריירה
מאז 23 באפריל 2018 החל לשמש כמנהלו האמנותי של תיאטרון אולג טבקוב. מאז 21 במאי 2018, הוא משמש כמנהל האמנותי של בית הספר לתיאטרון אולג טבקוב במוסקבה.
וסטקוט
ביטול הפארק
תוכניות הקמת הפארק פורסמו בשנת 1991 וההודעה על הביטול פורסמה בשנת 1995 בשל התנגדות תושבי העיר אנהיים למיזם הענקי שעתיד היה להיבנות באתר. במקום בו תוכנן להיבנות הפארק נבנה לבסוף פארק ההרפתקאה הקליפורנית של דיסני.
הנער בפיג'מת הפסים
עלילת הסרט
במהלך חיפושיהם, היהודים מובלים לתוך תאי הגזים. ברונו ושמואל מוצאים את מותם בתאי הגזים בעודם מחזיקים ידיים.
מסיניסה
בתחילת המלחמה הפונית השנייה, לחם לצד קרתגו נגד סיפאקס, שליטה של נומידיה המערבית, שנתמך על ידי הרומאים. הוא היה רק בן 17 כשהוביל את צבאו לניצחון בזירה זו. המצביא הקרתגי עזרובעל בן גיסקו הבטיח לו לאשה את בתו סופוניסבה שנודעה כיפהפייה, אולם עזרובעל ביטל את השידוך ונתן את סופוניסבה לסיפאקס תמורת הסכם שלום. עלבון זה היה אחת הסיבות לכך שמסיניסה כרת ברית עם המצביא הרומאי סקיפיו אפריקנוס, כעבור מספר שנים.
למסיניסה היו שלושה בנים, גולוסה, אסטנבעל ומיקיפסה. בנו של גולוסה היה מאסיווא, לאסטנבעל היו שני בנים, יוגורתה וגאודה, גם למיקיפסה היו שני בנים, אדהרבעל והיימפסל הראשון. גולוסה ואסטנבעל מתו ממגפה ככל הנראה, ומיקיפסה ירש את הממלכה. נכדו יוגורתה התפרסם במלחמתו הארוכה נגד רומא.
דגל גיברלטר
דגל גיברלטר מבוסס על סמל גיברלטר שהוענק למושבה על ידי המלכה איזבלה מקסטיליה ב-10 ביולי 1502.
הדגל מסמל את הלאומיות הגיברלטרית ומאוד פופולרי בין תושבי המושבה.
אייס קיוב
ביוגרפיה
נולד בשם או'שאה ג'קסון בלוס אנג'לס שבקליפורניה למשפחה אפרו-אמריקאית. אחותו נרצחה בצעירותו. בגיל 16 עזב בית הספר למען הצלחה מוזיקלית עם חברי הקבוצה N.W.A. הסתובב בכנופיית קריפס בשם "JINX GANG" באזור קומפטון והסתבך פעמים רבות עם המשטרה.
קריירת סולו
ב-1992 הוציא אייס קיוב את אלבומו השלישי The Predator, וזאת כבר אחרי פירוקה של N.W.A. האלבום הזה היה שיא ההצלחה בקריירה של אייס קיוב עם שניים משירי הראפ הטובים ביותר ("It Was A Good Day" ו-"Check Yo' Self") במצעד 100 שירי הראפ הטובים ביותר של כל הזמנים.
אייס קיוב גם ידוע בזכות העבודה הרבה שלו עם להקת המטאל המצליחה קורן.
החלקה (סטטיסטיקה)
צמצום כמות הערכים בגרף
שיטה זו מחשבת מכל n נקודות בגרף נקודה אחת שערכה הוא הערך הממוצע של ה-n נקודות, כך שאם התחלנו מ-N נקודות בגרף, בסוף יהיו לנו N/n נקודות בגרף. החיסרון המרכזי בשיטה זו הוא שנקודות הקיצון קטנות (כל מקסימום מקומי יורד קצת וכל מינימום מקומי עולה קצת).
פסגת סיימון (אנטארקטיקה)
גילוי ומיפוי ההר
הפסגה התגלתה לראשונה בינואר 1909 על ידי משלחת החקר הצרפתית הרביעית לאנטארקטיקה (שחקרה את אנטארקטיקה בין השנים 1908–1910); הפסגה מופתה על ידי משלחת החקר האנטארקטית הבריטית, בין השנים 1975–1976.
כיסוי
בטופולוגיה
מושג הכיסוי משמש להגדרת מושגים יסודיים בטופולוגיה:
דוגמאות
בהקשר הטופולוגי, המקרה האחרון הוא כיסוי פתוח שמוגדר להיות התת-בסיס של סיגמא-אלגברת בורל.
אהרן בראנד-אורבן
קורות חיים
בשנת 1939, ימים ספורים לפני פרוץ מלחמת העולם השנייה וכיבוש פולין בידי הנאצים, נשא לאישה את אסתר מלכה לבית אויערבך, עלה לארץ ישראל והיה לפעיל בהגנה ובאצ"ל. לזוג נולדו שלושה בנים: אברהם, אף הוא רופא, נתן שהיה לפסנתרן בעל שם, וחיים, מהנדס.
בשנת 1975 זכה בפרס עיריית תל אביב לרפואה ולבריאות הציבור על שם הנרייטה סאלד. בראנד פרסם למעלה מ-100 מאמרים בשטח הרפואה ובריאות הציבור. בין היתר עסק בנושאים של קרדיולוגיה, סוכרת, פיגור שכלי, ספורט ורפואה, בעיות תזונה, ובמניעת שימוש בסמים והעלאת מודעות לנזקי העישון, בתקופה בה נושאים אלה היו רחוקים מתודעת ההמונים. הוא ערך קובצי ספרים בנושאי בריאות ותרם רבות לפרסום כתביו הרפואיים של הרמב"ם.
אחיו, מאיר בראנד אורבן, היה מחנך ישראלי.
סליל אלפא
מבנה וארגון
כיוון פיתול הסליל יכול להיות ימני או שמאלי, אולם מבנה שמאלי הוא נדיר בטבע, בגלל חוסר יציבותו. חוסר היציבות של האלפא-הליקס השמאלי נגרמת עקב הפרעה סטרית, מאחר שבאננטיומרים הטבעיים של החומצות האמיניות, מסוג L, הקבוצות הצידיות נדחקות לעבר השלד הפפטידי.
קבוצות השייר של חומצות האמינו בסליל מופנות כלפי חוץ. ההתקדמות הזוויתית של כל שייר היא כ 100° לכל חומצה אמינית, כך שהשיירים לא נמצאים ממש אחד ליד השני. בסלילים אמפיפטיים השיירים מאורגנים בצורה כזו שהשיירים הקוטביים נמצאים בצד אחד של ההליקס והשיירים ההידרופוביים בצד השני.
PHP
אפיוני השפה
לשפת PHP מגוון גדול של פונקציות ספרייה המכסות תחומים רבים ומקלות על המפתחים. פונקציות ייעודיות לתמיכה בבסיסי נתונים שונים, פונקציות לפרישת ודחיסת קבצים, להצפנת מידע, לטיפול באזורי זמן על פי הארצות השונות ברחבי העולם, קביעת זמני זריחת השמש ושקיעתה לפי האזור הגאוגרפי על כדור הארץ, ואף פונקציות להמרה תאריכית בין תאריכונים שונים, כולל מהתאריך העברי ואליו.
רחוב בן-עמי (עכו)
רחוב בן-עמי הוא הרחוב הראשי של העיר עכו. אורכו כ-2.8 ק"מ מדרום-מזרח לצפון-מערב. הרחוב נמתח מ"צומת עכו מזרח" עם כביש 4, חוצה את מסילת הרכבת מחיפה לנהריה ואת כביש 8510 (רחוב דוד רמז, בעבר כביש 4) ב"צומת תל עכו", ומוביל עד לחוף הים.
נסים אלשיך
ביוגרפיה
ב-1973 הקים את התזמורת הקאמרית באר שבע (כיום הסינפונייטה הישראלית באר שבע), ניצח עליה בהופעותיה הראשונות ואף שימש גם כמנצח משנה. בין השנים 1983 ו-1993 ניהל את הקונסרבטוריון העירוני בבאר שבע, ובמקביל סייע בהקמת קונסרבטוריונים בנתיבות, ירוחם, ואופקים לפי בקשתם של ראשי המועצות המקומיות.
תרי"ג מצוות
ביקורת על מניין המצוות
כלומר דברי רבי שמלאי בעיניו הם דברי אגדה, שיש להם משמעות מסוימת, אך אינם מדויקים "על דרך מחקר האמת".
מניין המצוות לפי הרמב"ם
הייחודיות של מניינו של הרמב"ם היא בכך שבפתיחת הספר הוא ניסח את ה"שורשים", כלומר העקרונות המתודולוגיים שהנחו אותו בקביעת רשימת המצוות. בכך הוא בין מוני המצוות היחידים שהסבירו בפרטות מדוע מנו מצווה זו ולא אחרת.
ספרי מצוות נוספים
נכתבו גם ספרי מצוות נוספים כמו ספר מצוות גדול שנכתב על ידי רבי משה מקוצי, ספר מצוות קטן בידי רבי יצחק מקורביל, ספר חרדים בידי רבי אלעזר אזכרי ועוד. בתקופת האחרונים נכתבו חיבורים המשווים בין ספרי המצוות השונים, כמו "דרך מצוותיך" של הרב יהודה רוזאניס המשווה בין מנייני הרמב"ם, הרמב"ן והסמ"ג ומסביר את יסודות מחלוקתם. ספר החינוך, ההולך בעקבות מניין הרמב"ם, סדר את המצוות השונות לפי סדר הופעתם בתורה, והוסיף לכל מצווה ביאורים מחשבתיים והלכתיים.
טיפוס (תורת המודלים)
טיפוסים ביחס לתורה T
ניתן לדבר גם על n-טיפוסים ביחס לתורה כלשהי T; אלה קבוצות נוסחאות ב-n משתנים שהן עקביות ביחס ל-T. כמקודם, n-טיפוס שלם ביחס לתורה T הוא n-טיפוס חלקי מקסימלי ביחס להכלה. נשים לב שההגדרה אינה ביחס למודל כלשהו M או לקבוצת פרמטרים כלשהי, אך מלבד זאת היא אנלוגית לחלוטין.
השמטת טיפוסים לא מבודדים
כל טיפוס מבודד ביחס למבנה M ממומש בו; לגבי טיפוסים שמוגדרים ביחס לתורה T - השמטה או מימוש של טיפוסים כאלה היא ביחס למודל ספציפי של T. טיפוסים מבודדים ביחס לתורה T מושמטים במודל M שלה אם ורק אם אין במודל עדים לנוסחה המבודדת אותם (כלומר M לא מספק את הנוסחה ); כפועל יוצא מכך, אם התורה T היא שלמה, כל טיפוס מבודד ממומש בכל אחד מהמודלים שלה.
לכאורה, ובעיקר מסיבות הקשורות לטרמינולוגיה, השמטת טיפוס נראית כדבר שלילי. בפועל, יש לכך תועלות רבות. למשל, ניתן להיעזר בהשמטת הטיפוס במודל כלשהו של תורה T (בשפה המכילה את \{0,S\}), על מנת להוכיח שמערכת ההיסק הסטנדרטית עבור ה-w-לוגיקה היא שלמה (באנלוגיה למשפט השלמות של גדל).
And One
ב-1995 חברת התקליטים שלהם התפרקה, והם הצטרפו לחברת התקליטים הנחשבת "Virgin Records".
ב-2006 הוציאה הלהקה את האלבום "Bodypop", מתוכו יצא הסינגל "Military Fashion Show", שהפך ללהיטה המצליח והמוכר ביותר של הלהקה וללהיט מועדונים.
ב-4 ביוני 2011, כריס רואיז וג'יו ואן אולי הודיעו שהם עוזבים את And One; הם הקימו להקה חדשה בשם PAKT עם צ'אד האוגר. ארבעה ימים לאחר מכן, ב-8 ביוני 2011, הודיע סטיב נגהאבי על שובם של ג'וק ג'יי וריק שאה באמצעות עמוד הפייסבוק הרשמי של הלהקה.
רותם אברוצקי
רותם אברוצקי (נולד ב-30 בנובמבר 1970) הוא עיתונאי ישראלי, המשמש יושב ראש אגודת העיתונאים בתל אביב.
תמר גולן
תמר גולן (18 בדצמבר 1933, חיפה – 30 במרץ 2011, חיפה) הייתה עיתונאית, דיפלומטית ואשת אקדמיה ישראלית, חוקרת מדינות אפריקה. כיהנה כשגרירת ישראל באנגולה בשנים 1994–2001, ככתבת ב"מעריב" ובכלי תקשורת נוספים וכמרצה באוניברסיטת בן-גוריון בנגב.
משאבת חום
המונח "משאבת חום" משמש בשפת הדיבור, בדרך כלל, לציון אמצעי חימום מים לצורך הסקה מרכזית, בריכות שחייה, חימום תת-רצפתי ושימושים אחרים.
הסבר פיזיקלי-תרמודינמי
C_v = מקדם קיבול החום הסגולי בנפח קבוע
מבחן כתמי הדיו של הולצמן
מתן הציונים (ציינון) והפירוש של תגובות הנבדק, נעשה על פי 22 מדדים, ביניהם זמן התגובה, תוכן התגובה, מיקום הגירוי בכרטיס, צבע, תנועה, אינטגרציה, חרדה, איזון ועוד. קביעת הציונים עשויה לארוך זמן רב, אך ניתן לבצע אותה בתוכנת מחשב. הבדיקה, קביעת הציונים והפירוש צריכים להיעשות על ידי אנשי מקצוע מנוסים היטב במבחן.
בית הדין הפלילי הבין-לאומי לרואנדה
משפטים בולטים
בפסק דין המכונה "MILITARY 1", וניתן ב-18 בדצמבר 2008, נשפטו ראשי מערכת הביטחון הרואנדית בזמן רצח העם, ובראשם שר ההגנה הרואנדי דאז, הקולונל תיאונסטה בָּגוֹסוֹרָה. המותב, בראשות השופט אריק מסה, קבע כי שלושה מתוך ארבעת הנאשמים ישלחו לרצות מאסר עולם, והנאשם הרביעי זוכה מכל ההאשמות. למרות שהנאשמים נמצאו אשמים בפשעי מלחמה ובפשעים נגד האנושות, הטריבונל לא מצא אותם אשמים בתכנון מראש של פתרון סופי לטוטסי. פסק הדין, המשתרע על למעלה משש מאות עמודים, סוקר בהרחבה את שליטתם של הנאשמים במיליציות ה"איטרנהמוואה" האכזריות, את ההיסטוריה שהובילה לרצח העם, טכניקות שונות ששימשו לרצח (כמו מחסומי דרכים) ואת השתלשלות העניינים במהלך מלחמת האזרחים שהובילה לרצח עם.
השופטים
חלק משופטי בית הדין היו שופטים קבועים, וחלקם מונו אד הוק לדיון במשפטים מסוימים.
נאווי פילאי, נציבת זכויות האדם של האו"ם, כיהנה כנשיאת בית הדין בשנים 2003–2008.
סאמי ח'דירה
סאמי ח'דירה (בגרמנית: Sami Khedira; בערבית: سامي خضيرة; נולד ב-4 באפריל 1987) הוא כדורגלן עבר גרמני ששיחק בעמדת הקשר.
קריירה
ב-1 בפברואר 2021 חזר ח'דירה לבונדסליגה וחתם בהרטה ברלין.
נבחרת גרמניה
ח'דירה היה שחקן הרכב ברוב משחקי הנבחרת במוקדמות יורו 2012, ובטורניר הגמר כבש את שערו השני בנבחרת, בניצחון 2–4 על. בנובמבר 2013 נפצע במהלך משחק ידידות מול ונעדר לתקופה ממושכת, אך החלים לקראת סוף העונה וזומן לסגל הנבחרת למונדיאל 2014. ח'דירה כבש שער אחד בטורניר, בניצחון 1–7 על בחצי הגמר, והיה שותף לזכייתה של גרמניה בגביע העולם.
הרשות להגנת הפרטיות
מטרת הרשות
הרשות מפעילה סמכויות בשלוש פונקציות רגולטוריות:
לאנדרו סימיוני
שנים ראשונות
סימיוני החל את הקריירה שלו בפורטוגזה, מהליגות הנמוכות בברזיל ושיחק במדיה במשך שנתיים. בשנת 2006 חתם בנובמברו מהליגות הנמוכות בברזיל, אך בחודש יוני עזב לכדורגל האירופי וחתם בתחילת עונת 1997–1996 בסרקל ברוז' מליגת העל הבלגית.
התקופה בישראל
בעונת 2008/2009 חתם סימיוני לעונה נוספת בהפועל באר שבע. ב-3 בפברואר 2009 זכה סימיוני עם באר שבע בגביע הטוטו לליגה הלאומית, לאחר ניצחון 0–1 על מכבי הרצליה באצטדיון וינטר. במהלך העונה סייע לבאר שבע לסיים במקום ה-3 ולעלות לליגת העל. בעונה זו, כבש סימיוני שישה שערים מתוכם שלושה בגביע הטוטו.
מחברת
מחברת היא אוסף דפי נייר הכרוכים ביחד לצורך כתיבה בהם. המחברת משמשת בעיקר תלמידים בבית ספר, אך גם לצרכים משרדיים, וכותבים בה בכתב יד באמצעות מכשירי כתיבה. בעבר נעשה שימוש נרחב בתחומים רבים ומגוונים בחיי היום-יום, אך עם חדירת המחשב והמדפסת לכל תחומי החיים, מתמעט בה השימוש.
סוגי מחברות
המחברות לפי נושאים:
מחברות אופנתיות
בשנות ה-50 ובשנות ה-60, המחברות יוצרו במראה אחיד, כרוכות עם סיכות בנייר עבה בצבע חום. על הכריכה האחורית של מחברות החשבון נהגו להדפיס את לוח הכפל, בו נעזרו התלמידים בימים שלפני המחשבונים. על מחברות אחרות הודפסו פתגמים ומשפטים חינוכיים. המחברות החומות עדיין נמכרות בחנויות, ויצרנית המחברות הגדולה "דפרון" ששיווקה אותן הוסיפה להן תכנים שונים כעזרה לתלמיד, כמו: תקצירי מידע, נוסחאות מתמטיות, וציורי טבע ונוף.
כיום, יצרנים ויבואנים נוספים חדרו לשוק, ומוכרים לתלמידים מחברות מצועצעות שכריכותיהן עטורות בציורים שונים, או ממותגות בתמונות של ידוענים ודמויות מסרטים וסדרות טלוויזיה.
טקס פרסי האקדמיה הבריטית לקולנוע ה-13
הסרט הבריטי הטוב ביותר
Sapphire
התסריט הבריטי הטוב ביותר
אני בסדר ג'ק – פרנק הארווי, ג'ון בולטינג, אלן האקני
אמריקה של דיסני
הפארק אמור היה להתמקד בנושא ההיסטוריה של ארצות הברית, וארצות הפארק אמורות היו לשקף תקופות שונות בהיסטוריה. תוכניות הפארק היו יוזמה של מנכ"ל חברת וולט דיסני באותה עת - מייקל אייזנר. המועצה של מדינת וירג'יניה לפיתוח המדינה אישרה את ביצוע הפרויקט, אולם התוכנית בוטלה ב-28 בספטמבר 1994 בשל התנגדות תושבי הסביבה ותנועת "הגנו על אמריקה ההיסטורית" (Protect Historic America).
עכבר
הערות שוליים
Garri
מדפסת הזרקת דיו
השיטות העיקריות להזרקת הדיו
מחיר מדפסת הזרקת דיו נמוך יחסית למדפסת לייזר.
גרייס אגילר
רוח היהדות
"רוח היהדות" עסק בצרכיה הרוחניים של האישה ובייחוד של האישה היהודייה, ובחינוך יהודי. אגילר טענה שנשים צריכות להיות אחראיות על חינוך הילדים ולכן יש לתרגם את התנ"ך לאנגלית על מנת שיוכלו להשתמש בו כטקסט מרכזי לחינוך יהודי ולרוחניות. היא מתחה ביקורת על הממסד הרבני, שזנח את התנ"ך וקידש ספרים אחרים. כשיצא הספר לאור הייתה העיתונות היהודית בתחילת דרכה. "רוח היהדות" היה הספר הראשון של אישה יהודייה שנכתבה עליו ביקורת ספרים. הספר פרסם אותה הן בקרב היהודים והן בקרב הנוצרים. ב-1 באפריל 1842 כתב יעקב פרנקלין, עורך הירחון "קול יעקב", על הנראות והמעורבות של נשים בפעילות הציבורית והזהיר מפני הסכנה שברפורמות דתיות ואמנציפציה. היו מי שטענו שאגילר פנתה למסורות כתיבה של נשים נוצריות ולא התייחסה לספרות הרבנית (שלא הייתה זמינה לה). אגילר כונתה גם יהודיה פרוטסטנטית.
"נשות ישראל" וחיבוריה האחרונים
ב־1845 פרסמה אגילר את הספר "נשות ישראל". זהו חיבור מקיף על נשים בולטות בתנ"ך, בתלמוד ובעת החדשה. בספרה טענה אגילר שראוי לנשים היהודיות להתחזק ביהדותן באמצעות מימוש עצמי רוחני ואינטלקטואלי. היא כתבה את הספר כדי לעודד נשים יהודיות צעירות להיות גאות ביהדותן ובזהותן. אם ברומנים הראשונים וב"רוח היהדות" הדגישה אגילר את מקומה של האישה היהודייה במשפחה ובחינוך הילדים, ב"נשות ישראל" הדגישה את חשיבותה של ההתפתחות האישית של הנשים עצמן.
כנבוזי השני
ביוגרפיה
בתחילת ניסן בשנה האחרונה לשלטונו של כורש, ב-530 לפנה"ס, לפני שיצא למלחמה באמדסיה,  הכתיר כורש את בנו כנבוזי למלך לצידו. הוא העביר לכנבוזי את התואר "מלך בבל", בעוד הוא עצמו שומר על התואר "מלך הארצות". כך הוכרו שניהם כמלכים במקביל במשך כמה חודשים, עד שבסתיו של אותה שנה הגיעו לבבל השמועות על מותו של כורש, וכנבוזי ירש את שני התארים והפך למלך יחיד. תחת שלטונו המשיכה מגמת ההתפשטות של הממלכה, וב-525 לפנה"ס כבש את מצרים, והוסיף לתאריו גם את תואר פרעה מלך מצרים.
לפי ההיסטוריון היווני הרודוטוס, כנבוזי השני התחתן עם אחותו אטוסה לאחר המלכתו ב-530 לפנה"ס. החתונה בין אח ואחות לא היה נהוג באותה תקופה וכנבוזי השני שכנע את כל השופטים לתת תוקף משפטי לנישואין שלהם.
דוראן דוראן
השיא (1983–1984)
הלהקה יצאה לסיבוב הופעות ברחבי העולם, שכלל לראשונה הופעות באצטדיונים גדולים באמריקה. בסופו של המסע יצא הסרט התיעודי המתעד אותו "Sing Blue Silver". אלבום ההופעה Arena הוקלט אף הוא במהלך סיבוב ההופעות ויצא יחד עם הסינגל החדש "The Wild Boys". אחרי סיבוב ההופעות, התחתן רוג'ר טיילור בנאפולי שבאיטליה, ניק רודס נישא בלונדון, והלהקה לקחה פסק זמן בפעילותה.
1986–1991
האלבום הבא, "Big Thing" שיצא בשנת 1988 הניב את הסינגלים "I Don't Want Your Love", "Do You Believe In Shame?" ו- "All She Want Is". האלבום היה ניסיוני באופיו ושילב בין סגנונות ההאוס והרייב עם הסינת'פופ הישן של דוראן דוראן. בשנת 1989 שבה הלהקה לפעול כחמישייה, כאשר קוקורולו הפך לחבר רשמי וצורף המתופף סטרלינג קמפבל. אלבום האוסף Decade: Greatest Hits יצא בסוף 1989 ביחד עם המגה-מיקס "Burning The Ground" שכלל חלקים מלהיטי עבר של הלהקה. גם אלבום זה זכה למכירות רבות.
1992–1996
בשנת 1993 הוציאה דוראן דוראן את האלבום השני הנושא את שמה. האלבום כונה "אלבום החתונה" (עטיפת האלבום כללה תמונות מחתונות של הוריהם של חברי הלהקה) על מנת להבדיל אותו מהאלבום הראשון שנשא את שם הלהקה שיצא ב-1981. ביקוש רב של מאזינים הכניס את הסינגל שדלף "Ordinary World" לפלייליסטים של תחנות רדיו הרבה לפני המתוכנן. השיר הגיע למקום שלישי במצעד הבילבורד האמריקאי ושישי בבריטניה. "Come Undone", הסינגל השני, שנכתב על ידי קוקורולו, הגיע למקום שני באמריקה ו-13 בבריטניה. נראה שגם הלהקה וגם חברת התקליטים הופתעו מהצלחת האלבום. הבסיסט ג'ון טיילור שקל לעזוב את הלהקה, אבל שינה את דעתו. סיבוב ההופעות של הלהקה היה גדול מאי פעם, וכלל הופעות במזרח התיכון, בדרום אפריקה ובדרום אמריקה. מסע ההופעות נעצר לאחר שבעה חודשים בגלל צרידות של לה בון במיתרי הקול. לאחר שישה שבועות החלמה, הלהקה המשיכה במסע ההופעות לסירוגין במהלך עוד חמישה חודשים, שכלל גם הופעות בישראל, תאילנד ואינדונזיה.
ההצלחה שלה זכו אחרי אלבום החתונה פחתה משמעותית אחרי אלבום גרסאות הכיסוי "Thank You". האלבום נעשה כמחווה לאמנים שהשפיעו על הלהקה וניסה לחקות את הצלחת אלבום גרסאות הכיסוי של דייוויד בואי, Pin Ups. חלק מרצועות האלבום הוקלטו באולפנים שהושכרו בבתי מלון בזמן שהלהקה הייתה בסיבוב הופעות. התכנון היה להוציא אלבום קרוב לסיום סיבוב ההופעות, כשהלהקה בשיאה. למרות הניסיונות להוציא אלבום כמה שיותר מהר, הוויכוחים עם חברות התקליטים גרמו לדחיית תאריך יציאת האלבום; נעשו מיקסים רבים לשירים, שרובם נדחו, וכשיצא האלבום בשנת 1995, הלהקה כבר איבדה את ההתלהבות לפרויקט.
לאחר סיום סיבוב ההופעות, ג'ון טיילור היה שותף להקמת הלייבל B5 Records, הקליט אלבום סולו, ויצא לסיבוב הופעות עם הסופר גרופ Neurotic Outsiders. טיילור גם הצטרף שוב ללהקת Power Station למרות העובדה שהפרויקט המשיך בלעדיו בזמן שהתעסק בגירושין מדה קדנט. בסופו של דבר, אחרי מאבק של חודשים להקליט את האלבום הבא, "Medazzaland", בינואר 1997 טיילור הודיע במפגש מעריצים שהוא עוזב את הלהקה. עזיבתו משאירה את הלהקה כאשר רק שניים ממנה הם חברי ההרכב המקורי (לה בון ורודס) יחד עם קוקורולו, שהחליטו להישאר עם השם דוראן דוראן.
1997–2000
הלהקה הופיעה במופע המחווה לנסיכה דיאנה ב-27 ביוני 1998 על פי בקשת משפחתה. דוראן דוראן עזבו את חברת התקליטים Capitol Records/EMI ב-1999 וחתמו על חוזה הקלטות לשלושה אלבומים עם החברה הוליווד רקורדס, אבל לבסוף הוציאה רק אלבום אחד תחת החוזה. האלבום, "Pop Trash" יצא בשנת 2000 והיה שונה מקודמיו; ההפקה המסובכת של רודס והגיטרה עם הסאונד הניסיוני של קוקורולו לא הספיקו בשביל לעניין את הציבור. הסינגל "Someone Else Not Me" בקושי שרד שבועיים ברדיו. הלהקה יצאה לסיבוב הופעות של האלבומים Medazzaland ו-Pop Trash עם ווס ווהמילר כבסיסט וג'ו טרוורס כמתופף.
2006–כיום
בתחילת 2006, דוראן דוראן ביצעו גרסת כיסוי לשירו של ג'ון לנון "Instant Karma" עבור קמפיין הנצחה של אמנסטי אינטרנשיונל במלאת 25 שנים למותו של לנון. הלהקה הופיעה בשני אירועים גדולים - אולימפיאדת טורינו וטקס חלוקת פרס נובל. לאחר מספר שבועות של כתיבת שירים בקליפורניה, הלהקה החלה לעבוד עם המפיק מייקל פטרסון בלונדון. בשלב מסוים הם דיווחו על חמישה עשר שירים חדשים שכמעט גמורים, אבל בהמשך לא הגיעו חדשות נוספות מהלהקה. בספטמבר הלהקה ערכה פגישה בניו יורק עם ג'סטין טימברלייק והמפיק טימבלנד למטרת שיתופי פעולה. מהעבודה המשותפת נוצרו שלושה שירים בהפקת טימבלנד ודואט עם טימברלייק.
דיני מחשבים
חוק המחשבים
המניעים לחקיקתו של חוק המחשבים מוצגים בדברי ההסבר להצעת החוק:
חוק סמכויות לשם מניעת ביצוע עבירות באמצעות אתר אינטרנט
החוק מקנה לרשויות כלים למניעת ביצוע עבירות באמצעות אתר אינטרנט.
קומוטטור
אנטי-קומוטטור
כמו הקומוטטור, אפשר להגדיר גם אנטי קומוטטור עבור חוג או אלגברה, בתור האיבר. אם A היא אלגברה אסוציאטיבית, אז היא אלגברת ז'ורדן ביחס לפעולת האנטי-קומוטטור.
טוקלומטי
רשימת משתתפים
עידן טוקלומטי-ג'ורנו - בנם של טוני ואיריס
בעלי תפקידים
תסריט ובימוי - גד אייזן ודוד אופק
צילום - דרור לבנדיגר, גד אייזן
דיפש צ'קרברטי
דיפש צ'קרברטי (באנגלית: Dipesh Chakrabarty; נולד ב-1948 בקולקטה) הוא היסטוריון הודי בנגלי, שתרם לתאוריה פוסט-קולוניאלית וללימודי מוכפפות. הוא פרופסור להיסטוריה באוניברסיטת שיקגו.
ביוגרפיה
צ'קרברטי הרצה במקומות רבים בתור מרצה אורח. היה עמית אורח במכון למדעי הרוח באוניברסיטת פרינסטון (2002); פרופסור אורח להיסטוריה במרכז ללימודי מדעי החברה של אוניברסיטת קולקטה (2003); מרצה אורח במרכז למדעי הרוח של אוניברסיטת המדינה של ניו יורק בסטוני ברוק (2004); עמית אורח במכון מקס פלאנק להיסטוריה של אוניברסיטת גטינגן שבגרמניה (2005); חבר סגל ההוראה בסמינר בתאוריה ביקורתית ניסיונית באוניברסיטת קליפורניה באירוויין (2005); פרופסור אורח למחקר באוניברסיטה הטכנולוגית של סידני (2005 ו-2009); מרצה אורח במרכז ללימודים היסטוריים של אוניברסיטת ג'ווהרלל נהרו, דלהי (2005); מרצה אורח (scholar-in-residence) במכון פראט בניו יורק (2005).
שם הגדולים
מבנה החיבור
החיבור מורכב משני חלקים. החלק הראשון נקרא מערכת סופרים ובו פירוט ביוגרפי של חכמי ישראל. החיבור סוקר בקצרה את קורות חייהם של רבנים מאז תקופת אחרוני הגאונים, דרך הראשונים ועד לאחרונים בני זמנו של החיד"א. החלק השני נקרא מערכת ספרים ובו חיבור ביבליוגרפי אודות חיבורים תורניים חשובים בתחומים תורניים שונים, המזכיר קרוב ל-2200 רבנים.
כידן צהוב
התנהגות
לרוב, המושבה משתקעת בקן למשך כמה שבועות, ואז נודדת לתקופה ממושכת, עם עצירות ביניים במקומות שניתן להסתתר בהם. הנמלים נעות בשיירות צפופות מאוד, והחיילות שומרות על הפועלות בצידי השיירה.
טבילת כלים
סדר הטבילה
. ובהטבלת מספר כלים מברך ...עַל טְבִילַת כֵּלִים. ברכה זו היא ברכת המצוות. חלק מיהדות תימן טובלים ללא ברכה.
לשון נופל על לשון
לשון נופל על לשון הוא צירוף לשוני שבו ישנן שתי מילים (או יותר) בעלות הגייה דומה (או אותיות שורש דומות) אך משמעותן שונה ולעיתים אף סותרת.
צלב לורן
הצלב משמש גם כסמלה של "האגודה האמריקנית לבריאות הריאה". ייתכן כי הסיבה היא הנפגעים האמריקנים משאיפת גז בחזית צרפת במלחמת העולם הראשונה.
דונובן מיטשל
קריירה ב-NBA
בעונתו השנייה ב-NBA המשיך מיטשל להציג יכולת טובה עם ממוצע של 23.8 נקודות למשחק, אך בפלייאוף 2019 אכזב כשקלע ב-32.1% קליעה מהשדה בלבד, ויוטה הודחה כבר בסיבוב הראשון מול יוסטון רוקטס (1–4). בעונת נבחר לראשונה בקריירה להשתתף במשחק האולסטאר של ה-NBA, לצד חברו לקבוצה רודי גובר. במרץ 2020 נדבק מיטשל בנגיף הקורונה. במשחק הראשון של פלייאוף 2020, מול דנוור נאגטס, שבר מיטשל את שיא המועדון לנקודות במשחק פלייאוף, כשקלע 57 נקודות בהפסד קבוצתו. במשחק הרביעי בסדרה שוב הצטיין עם 51 נקודות, ולאורך הסדרה כולה העמיד ממוצע של 36.3 נקודות למשחק, אולם הג'אז הפסידו בתוצאה 3–4 והודחו מהפלייאוף.
חיים בלנק
ביוגרפיה
בלנק השלים תואר ראשון באוניברסיטת הרווארד. בקיץ 1948 עלה לישראל והתנדב לשירות כמפקד מחלקה בחטיבת הראל של הפלמ"ח. כעבור זמן קצר נפצע בקרב על ירושלים והתעוור.
עמותת אלה
שירותי העמותה
טיפול באובדן ושכול
פאול יונר
יונר שיחק בלוח השני של נבחרת שווייץ באולימפיאדה הבלתי רשמית שהתקיימה בשנת 1936 במינכן +4 -7 =6 (+ ניצחונות – הפסדים = תוצאות תיקו). בין ניצחונותיו באולימפיאדה יש לציין את ניצחונו על מיגל ניידורף ועל ולדאס מיקאנס.
קרל פון שטירגק
קרל פון שטירגק (בגרמנית: Karl von Stürgkh; 30 באוקטובר 1859 - 21 באוקטובר 1916) היה פוליטיקאי אוסטרי וראש ממשלת אוסטריה במהלך משבר יולי 1914 שהוביל לפרוץ מלחמת העולם הראשונה. הוא נורה ונהרג על ידי הפוליטיקאי הסוציאל-דמוקרטי פרידריך אדלר.
ביוגרפיה
שטירגק נולד ב-30 באוקטובר 1859 בגראץ, ומוצאו היה ממשפחה אצילית משטיריה (במקור מאזור פפאלץ העילית של בוואריה), אשר הועלתה למעמד של רוזנות קיסרית בשנת 1721. הוא היה בעל אחוזות גדולות בהלבנריין ונבחר כחבר המועצה הקיסרית האוסטרית בשנת 1891. מ-1909 עד 1911 הוא כיהן כשר החינוך בקבינט של ריכרד פון בינרט-שמרלינג ופאול גוטש פון פרנקנטורן.
ברברה סימונס
חיים אישיים והשכלה
סימונס החלה את לימודיה בתחום המתמטיקה במכללת ולסלי, מסצ'וסטס, שהיא מכללה לנשים בלבד. כשהייתה בת 18 פגשה את ג'יימס האריס סימונס, עזבה את הלימודים ועברה לגור איתו בברקלי. הזוג נישא ונולדו לו שלושה ילדים. לאחר מכן התגרשו, אך גם אחרי הגירושין, המשיך סימונס לתמוך בה כלכלית ובמאמציה לרכוש השכלה.
וסילי לאזארב
קורות חיים
וסילי לאזארב נולד בכפר במחוז אלטאי למשפחת איכרים. בשנת 1951, לאחר סיום בית הספר, גויס לצבא. הוא הופנה ללימודי רפואה והוסמך לרופא צבאי. בשנת 1954 לאזארב עבר קורס טיס והמשיך את שרותו בחיל האוויר הסובייטי.
בשנת 1973 וסילי לאזארב שוגר לחלל בחללית סויוז 12 ולצד אולג מקארוב.
מבצע קיתון 10
רקע
המטרה המרכזית של המבצע הייתה להבהיר לסורים, שייזום של תקריות אש מצד סוריה יגרור תגובה חריפה מצד ישראל, ובכך להביא לשקט יחסי בגבול סוריה.
צה"ל
כוח צה"ל שהשתתף במבצע כלל שני גדודי שריון מוקטנים של חטיבה 188: גדוד 74 ("סער") וגדוד 53 ("סופה"), בסדר-גודל של 30 טנקי צנטוריון - "שוט קל"; כוח הנדסה משוריין לפריצת מוקשים שכלל מספר זחל"מים, טנק דחפור ומספר כלי צמ"ה; מספר סוללות ארטילריה (כולל גדוד מילואים 833, שהפעיל מרגמות 120 מ"מ נגררות) וחיפוי אווירי.
מהלך המבצע
לקראת השעה 14:30 הוחלט להרחיב את המבצע צפונה לעבר שני מוצבים נוספים בגיזרה - "אום לוקס" ו"תל דרעיה", לאור הצלחת המבצע עד כה. כוח שלישי של גדוד השריון "סער" חצה את הגבול ונע אל עבר המוצב "אום לוקס". במקביל, תקף כוח נוסף של חטיבה 188 את מוצב "תל דרעיה" צפונית ל"אום לוקס" תוך תפיסת עשרות שבויים, משחית טנקים SU-100 אחד (שננהג לשטח ישראל על יד אחד השבויים הסורים), ושלל רב.
תוצאות המבצע
"קיתון 10" הייתה הפשיטה הגדולה ביותר שבוצעה על מוצבי הצבא הסורי, בשילוב קלאסי של שריון, ארטילריה, הנדסה וחיל האוויר. הודות להשתלטות מהירה על מוצבי הקו הראשון, ניידות גבוהה ושבירת התקפת הנגד הסורית, הוכו הסורים מכה קשה, שגרמה להפסקת הירי הארטילרי על יישובי רמת הגולן.
רצח יוסף טבג'ה
רקע
יוסף אסהסה (יוסי) טבג'ה נולד ב-27 בינואר 1973 באתיופיה, הוא עלה לישראל בשנת 1984 עם הוריו, התגורר ולמד ברמלה. בשנת 1997 התגייס לצנחנים ושם קיבל מצטיין נשיא ולאחר מכן עבר למשמר הגבול ולאחר שחרורו המשיך לשרת כקצין סמ"ש (סיורים משותפים) בקלקיליה.
כובע טמבל
כובע־טֶמְבֵּל הוא כובע בד דמוי קערה, בלא מצחיה ובלא שוליים בולטים. כובע זה דומה לכובע יווני מהתקופה העתיקה ששמו פִּילוֹס (πῖλος) הנחבש כיום באלבניה ובקוסובו.
אריק לנדר
אריק סטיבן לנדר (באנגלית: Eric Steven Lander; נולד ב-3 בפברואר 1957) הוא ביו-מתמטיקאי יהודי-אמריקאי, פרופסור לביולוגיה במכון הטכנולוגי של מסצ'וסטס, חבר במכון וויטהאד ומנהל מכון ברוד.
בנותיה של ביליטיס
בנותיה של ביליטיס (באנגלית: Daughters of Bilitis) היה הארגון הראשון שפעל למען זכויותיהן של לסביות בארצות הברית. הארגון, שנוסד בשנת 1955 בסן פרנסיסקו, פעל במשך 14 שנים, שבמהלכן תרם לקידום מעמדן החברתי של לסביות, לחינוך ומיגור הבורות העצמית בקרב להט"בים, ולשינוי הגישה השלילית כלפי להט"בים באוכלוסייה הכללית ובקרב חוקרים ומטפלים מתחומי בריאות הנפש. הישגיו של הארגון בולטים על רקע העובדה שפעל בעיצומה של בהלת הלבנדר בשנות ה-50 בארצות הברית.
ממועדון חברתי לארגון
בשנת 1957 נרשם הארגון כמוסד ללא כוונת רווח. בשנת 1959 היו לו סניפים בערים ניו יורק, לוס אנג'לס, שיקגו, רוד איילנד וסן פרנסיסקו.
חזון הארגון ויעדיו
חזון הארגון, שנכתב זמן קצר לאחר הקמתו, התייחס לבעיה המרכזית שעִמה התמודדו מרטין וליון כזוג: היעדר מידע על הומוסקסואליות נשית. "בנותיה של ביליטיס" הציגו עצמן כ"ארגון נשים למטרת קידום האינטגרציה של ההומוסקסואלים בחברה". מסמך החזון של הארגון כלל ארבעה סעיפים המפרטים על-פי קדימותם את הדרך למימוש החזון. החזון הודפס על גבי הכריכה הפנימית של המגזין בכל גיליון עד לשנת 1970.
השנים הראשונות: אופי הפעילות והתגובות שעוררה
הארגון מצא עצמו מתמודד גם מול רשויות השלטון. מתוך מטרה למנוע את התגלגלות שמותיהן של חברות הארגון לגורמים בלתי רצויים, היו בנמצא רק שני עותקים של רשימת מנויי המגזין "The Ladder". זמן קצר לאחר שהועברה הרשימה ממטה הארגון ניסתה משטרת סן פרנסיסקו לאתרה במקום. גם הבולשת הפדרלית (FBI) עקבה אחרי הארגון ובשנת 1959 נכחה בחלק מישיבותיו. סוכניה דיווחו כי "מטרת הארגון היא לחנך את הציבור לקבל את הלסביות ההומוסקסואליות לחברה".
רש"י
שהותו בגרמניה
רבינו יעקב בן יקר נפטר בשנת ד'תתכ"ד (1064), ואחרי פטירתו עבר רש"י ללמוד תלמוד לפני רבי יצחק בן יהודה, אף הוא מגדולי חכמי מגנצא ומתלמידי רבנו גרשום. כעבור תקופה עבר רש"י אל הישיבה שבעיר וורמייזא הסמוכה למגנצא, ושם קיבל תורה מפי רבי יצחק הלוי (המכונה ר"י הלוי סג"ל כלומר סגן לויה). רש"י שהה בוורמייזא בין שלוש לחמש שנים.
בצרפת
בערוב ימיו של רש"י התרחשו גזירות תתנ"ו, כאשר יצא מסע הצלב הראשון לדרכו בשנת ד'תתנ"ו (1096); יהדות צרפת כמעט ולא ניזוקה מידי הפורעים, אולם יהדות אשכנז המפוארת ספגה מכה אנושה. בפרט הרע גורלן של קהילות שו"ם, ובהן וורמייזא ומגנצא; אלפי יהודים נהרגו בהן, ומרכזי התורה בהם למד רש"י נחרבו. בפיוטיו מתייחס רש"י כנראה לגזירות תתנ"ו; בפיוטו 'תורה התמימה', למשל, הוא פונה בקריאה אל התורה:
אגדות
מעשי אגדה רבים סופרו על חייו ופטירתו של גדול הפרשנים, וכולן מאוחרות בשנים וחסרות בסיס איתן.
כבוד האישה
גרוסמן כתב בספרו "אמונות ודעות בעולמו של רש"י": "האמונות והדעות – זה החידוש של הספר. כי כמעט לא עסקו בו. עם ישראל, ארץ ישראל, מעמד האישה, אהבת החיים. לדעתי לא היה חכם שדאג לכבוד האישה כמו רש"י. בתשובה אחת שלו יש משפט כזה: 'אשריו אילו היה זוכה לקנות בה ולזכות בה לחיי העולם הבא'. בפירוש שלו למעשה בריאת האישה הוא מביא מדרשי חז"ל, אבל לא מביא אף אחד מהמוני המדרשים בגנות האישה".
פירושו לתנ"ך
פירושיו על הנביאים והכתובים הם פשטניים, אך נוטים למדרש יותר מפירושיו לתורה.
דרכו של רש"י בפירושו לתורה
בנוסף לפירושו על התורה, רש"י חיבר פירוש על רוב ספרי המקרא האחרים. פירוש זה קצר יותר מפירושו על התורה, והוא מרבה להביא בו מדרשים.
פירוש למסכת אבות
פירוש רש"י על מסכת אבות מצוטט רבות בראשונים, והוא אף נדפס פעמים רבות, כאשר ישנם שינויים רבים בין ההוצאות השונות. יש מי שפקפק בייחוס הפירוש לרש"י. בשנת תשס"ה הפירוש יצא לאור במהדורה חדשה על ידי מוסד הרב קוק, תוך ניפוי התוספות המרובות שנוספו בתוך הפירוש. המהדיר טען שרש"י חיבר שתי מהדורות לפירוש זה, והדפיסן בנפרד.
נוסח פירוש רש"י
הבעיה קשה להכרעה מפני שרש"י העיד על עצמו שעוד בימי חייו ערך שינויים בפירושו למקרא, והוא יצא מידיו לפחות בשתי גרסאות.
משפחת רש"י
הבכורה שבהן, יוכבד, נישאה לרבי מאיר בן שמואל, ולהם נולדו חמישה צאצאים: שמואל – הוא הרשב"ם; יעקב – הוא רבנו תם; יצחק – הוא הריב"ם; שלמה, שנפטר בצעירותו; ובת, מרים, שהייתה נשואה לרבי שמואל מוויטרי בן רבי שמחה בן שמואל מוויטרי, מחבר מחזור ויטרי, והיא אמו של רבי יצחק הזקן מבעלי התוספות.
ויילון (זמר)
חיים אישיים
ויילון התחתן בשנת 2002, לזוג נולד בן, דילן, והם התגרשו לאחר שלוש שנות נישואים. הוא נשוי לכוכבת היוטיוב ביבי בריג'מן, ולהם בת.
מונטאן ורוזנבלום
מרקוס מונטיין ועדי רוזנבלום הם צמד אמנים היוצרים בווינה ובלונדון.
גז פחמימני מעובה
הפקה ואחסון
הגפ"מ מאוחסן ומשווק במכלי פלדה, ביחס דחיסה של כ-250:1 בין נפח הגז בלחץ ובטמפרטורה רגילים, לבין נפח הנוזל במכל. אחת התכונות המיוחדות לגזים המרכיבים את הגפ"מ היא שהם הופכים לנוזל כבר בלחץ של שתי אטמוספירות (2 בר). לחץ עבודה נמוך זה, מאפשר להשתמש בגפ"מ גם להנעת כלי-רכב ללא סיכון הנוסעים הכרוך בשימוש במכל גז בלחץ גבוה. מכל גז טיפוסי לרכב עומד בלחץ של 30 עד 40 בר, לאמור, פי 15 מלחץ הגז המעובה כנוזל בתוך המכל. יתרון טכני זה, ביחד עם הערך הקלורי הגבוה של הגפ"מ (ליחידת נפח) הפכו אותו לדלק האופטימלי למנועי בעירה פנימית. גז טבעי דחוס כדלק לרכב מנועי, הוא בעל ערך קלורי נמוך יותר (ליחידת נפח) מגפ"מ, ולכן דרוש נפח גדול יותר שלו, כדי להבטיח הספק נתון למשך זמן נתון.
חמדת ימים (ספר)
מחבר הספר
היעב"ץ טען כי מחבר הספר הוא נתן העזתי. דוד כהנא מראשוני תנועת ההשכלה הסכים עם קביעתו של היעב"ץ בסוף ספרו ('תוי ספרים') 'אבן התועים'.
קירות שקופים
תיעוד
פעילי העמותה עוסקים בתיעוד רפתות, לולים, דירים, חזיריות, בתי מטבחיים ומתקנים אחרים של תעשיית בעלי החיים. נכון לראשית 2020 העמותה תיעדה ברוב המושבים והקיבוצים בישראל, בחלקם יותר מפעם אחת.
גז פחמימני מעובה
בישראל
השימוש העיקרי בגפ"מ בישראל הוא כדלק לבישול, ומכאן שמו העממי "גז בישול", או פשוט "גז". בשנים האחרונות הותר גם להניע כלי רכב באמצעות גפ"מ. כמו כן משמש הגפ"מ להסקת מבנים, לחימום האוויר בכדורים פורחים, לעיבוד אמנותי של זכוכית, ועוד.
חמדת ימים (ספר)
מחבר הספר
כיום, חוקרי האקדמיה סבורים שמדובר בלקט ערוך בשינויי לשון מתוך ספרים עתיקים או ישנים יותר, אמנם רובם ככולם לפני השבתאות, ושהמלקט הוא הרב (ישראל) יעקב אלגאזי עצמו, המביא לדפוס והמפרש, שאין ספק שאין בו שבתאות. ההוכחות לכך הן לשוניות: מטבעות לשון ששונו מהציטוטים המקוריים, ואשר ייחודיים לרב אלגאזי, החוזרים פעמים רבות לאורך הספר, וכן הוכחה מתוך מהדורה מודפסת ראשונה של הספר, שם בתוך ההערות של הרב אלגאזי קיימת הודאה לכאורה, שהוא עצמו מחבר הספר. עדיין יש מן החוקרים הסבורים שחלק מן המנהגים עצמם והכתוב בספר הוא פרי עטו של הרב אלגאזי או עוזריו, ובכל מקרה שמקורן שבתאי.
קופי אנאן
נעוריו ותחילת דרכו
אנאן, בנם של הנרי רג'ינלד וויקטוריה אנאן, נולד ב-8 באפריל 1938 בעיר קומאסי בגאנה. לפי המסורת בגאנה, פירוש שמו הפרטי הוא "נולד ביום שישי", ומשמעות השם השני, "אטַה", היא "תאום", והוא ניתן לו בהיותו אחד משני תאומים. השם אנאן הוא גם שם פרטי הניתן לילד הרביעי במשפחה, אך במקרה של משפחת אנאן נעשה בדורות קודמים לשם משפחה. משפחתו הייתה שייכת לאליטה הגנאית - שני סביו ודודו היו מנהיגי שבטים, והוא משתייך לקבוצות האתניות אסאנטה ופנטה.
כמזכ"ל האו"ם
ב־1 בינואר 2002 חודשה כהונתו של אנאן והחלה הקדנציה השנייה שלו בתפקיד המזכיר הכללי. מהלך זה קבע תקדים בתולדות האו"ם, מכיוון שעל פי המדיניות הלא רשמית, עובר התפקיד בין יבשות מדי שתי קדנציות. זו הייתה הקדנציה השלישית ברציפות של תושב אפריקה.
בראשית שנת 2004 חשף ה"ניו יורק סאן" כי קוג'ו אנאן, בנו של מזכ"ל האו"ם, מעורב בשערוריית "נפט עבור מזון" בעיראק. על פי החשד, הוא קיבל במשך תשע שנים כספים מהחברה השווייצרית "קוטקנה" (Cotecna) שהייתה אחראית לפיקוח על התוכנית. על פי ההאשמות, קוטקנה נבחרה אף על פי שלא הגישה את ההצעה הטובה ביותר והמשתלמת ביותר עבור האו"ם. אנאן עצמו זוכה מהחשד כי התערב אישית על מנת להבטיח שחברה שבה מועסק בנו תזכה במכרז. עם זאת, החוקרים מצאו פגם בכך שלא הכריז על ניגוד אינטרסים, כנדרש.
כפר הנוער מנוף
כפר הנוער מנוף הוא כפר נוער הממוקם סמוך לעיר עכו, ומיועד לבני נוער שנפלטו ממסגרת בית ספר תיכון רגילה. מטרת כפר הנוער מנוף היא לטפל בבני נוער שנשרו ממערכות הלימודים הפורמליות, לפתח את כישוריהם האישיים, החברתיים והלימודיים ולהחזיר אותם למרכז החברה עם כוחות וידע שיאפשרו השתלבות שוויונית בחברה הישראלית, בתחומי ההשכלה העיונית, המקצועית, החברתית, האישית והתעסוקתית.
אוכלוסייה
אל מנוף מגיעים בני נוער בסיכון, בגילאי 15–17, שנשרו ממסגרות חינוכיות פורמליות; חלק מבני הנוער מגיעים מרקע משפחתי וסביבתי מורכב, או שנחשפו לעבריינות, אלימות, שימוש בסמים, ועוד, דבר שהביא להשפעות רגשיות משמעותיות. בני הנוער מאותרים על ידי עובדים סוציאליים ולשכות המחלקה לשירותים חברתיים ברחבי הארץ, או על ידי המנהל לחינוך התיישבותי. כשליש מבני הנוער מגיעים בעקבות צו בית משפט ומלווים על ידי קציני מבחן ועובדים סוציאליים.
אלברט פריס גיטרסלו
חייו
בין השנים 1919–1921 התגורר במינכן. בין השנים 1929 ל-1938 היה פרופסור באוניברסיטה לאמנויות יישומיות בווינה (Universität für angewandte Kunst Wien). בשנת 1945 התמנה לפרופסור באקדמיה לאמנויות יפות בווינה ובשנת 1953 התמנה לרקטור האקדמיה.
הוא השפיע רבות על אמני אסכולת הריאליזם הפנטסטי בווינה, והיה למורה לאריק בראואר, וולפגנג הוטר (Wolfgang Hutter), ארנסט פוקס, גרהארד גלייך (Gerhard Gleich) ולאנטון למדן (Anton Lehmden).
מסכת כריתות
פרקי המסכת
בסה"כ יש במסכת 43 משניות.
EBM
ניוסקול EBM
ניוסקול EBM אשר מכונה לעיתים גם "EBM מסחרי" הסגנון המוזיקלי ה"גותי" יותר של הזרם. מלל השירים עוסק בעיקר באהבה שבין בני זוג "אפלוליים". הסגנון משלב מוטיבים של רוק גותי וכן עתידנות (ולכן הוא מכונה לעיתים גם "פיוצ'רפופ").
הסצנה בעולם ובישראל
הסצנה נפוצה במדינות גרמניה, שוודיה, בריטניה, איטליה, צרפת, מקסיקו, ברזיל, פרו וישראל. בגרמניה מתקיימים מדי שנה פסטיבלים הכוללים הופעות של הרכבים הממציאים מוזיקת EBM (בעיקר הרכבים המתמחים באולדסקול EBM ואנהלט EBM).
סב
זכות משפטית לסבים
הזכות לסבות היא זכותם של הורי נפטר או נפטרת להולדה לאחר המוות באמצעות זרע של הנפטר או ביצית של הנפטרת. זכות זו נדונה בפסקי דין אחדים.
מחוז גושן
מחוז גושן (באנגלית: Goshen County) הוא מחוז של מדינת ויומינג שבארצות הברית. נכון לשנת 2013 התגוררו במחוז 13,612 תושבים. בירת המחוז היא העיר טורינגטון.
מנשה יצחקי
חייו
יצחקי השתייך למפלגתו של ראש המועצה המקומית אור יהודה, יחזקאל קזז - המערך, אך פרש ממנה והקים רשימה עצמאית בשם "נאמני הציבור". בבחירות למועצה בשנת 1969 זכתה רשימתו למנדט אחד והוא הצטרף לקואליציה העירונית ומונה לסגן ראש עיר בתואר. הבחירות למועצה מקומית ב-31 בדצמבר 1973 נפסלו על ידי בית המשפט המחוזי בתל אביב בעקבות תלונות על אי-סדרים ובחירות חוזרות נערכו ב-2 ביולי 1974. בבחירות החוזרות ניצחה סיעתו את "המערך", שבגלגוליו השונים שלט שנים באור יהודה (מרדכי בן-פורת ויחזקאל קזז), ויצחקי הפך לראש מועצת אור יהודה. בכהונתו התמקד בשני נושאים עיקריים: חינוך ודיור, שהתבטא בין היתר מהעברת אנשים המתגוררים בצריפים לבתי קבע ומציאת פתרונות דיור לצעירים. שותפיו למפלגה החדשה היו העיתונאי שפי גבאי ויוסף סבח.
בשנת 1978 הפסיד בבחירות על ראשות העיר ליצחק בוכובזה אך המשיך לכהן במועצת העיר. בשנת 1980 עתר לבג"ץ נגד מינוי נציגי המועצה במועצה הדתית. לקראת הבחירות בשנת 2003 נתמנה לממלא מקומו של יוסף סבח בוועדת הבחירות העירונית מטעם רשימת נאמני הציבור.
Soft Cell
האלבום "Non-Stop Erotic Cabaret"
האלבום הניב עוד שני סינגלים מצליחים, פרט ל-"Tainted Love": "Bedsitter" הגיע למקום הרביעי במצעד הבריטי, ו-"Say Hello, Wave Goodbye", שיצא בראשית 1982, הגיע למקום השלישי במצעד הבריטי.
יעל אלמוג
ביוגרפיה
במקביל ללימודים לתואר ראשון במשפטים באוניברסיטת תל אביב, שימשה אלמוג גם ככתבת ועורכת בנושאי תרבות במשך שלוש שנים במדור "גלריה" של העיתון "הארץ". סיימה תואר שני במשפטים בהצטיינות באוניברסיטת קולומביה בניו יורק. ב-1999 חזרה לארץ והתמחתה במשפטים אצל עו"ד מני מזוז, במחלקת הבג"צים בפרקליטות המדינה.
אלמוג ניהלה את המחלקה הבינלאומית ברשות לניירות ערך. בסמוך לפרוץ המשבר הכלכלי שהכה בעולם בסופו של העשור הראשון של המאה ה-21, מונתה אלמוג לעמוד בראשות ועדת בין-משרדית להסדרת שירותי קסטודי בשוק ההון בישראל. בוועדה לקחו חלק בכירים ממשרד האוצר, הרשות לניירות ערך, בנק ישראל ורשות המיסים. הוועדה פרסמה המלצות ביניים באוגוסט 2010 וב-3 בינואר 2012 מסרה את המלצותיה הסופיות. אלמוג אף ייצגה את הרשות לניירות ערך בארגון רשות ניירות ערך הבינלאומי, וכיהנה כיו"ר ה-monitoring group - ועדה פנימית של הארגון בהשתתפות 80 מדינות שאחראית על מעקב ופיקוח על ביצוע ההסכם המולטי-לטרלי של הארגון הבינלאומי של רשויות ניירות ערך. עד חודש מאי 2011 כיהנה גם כ"יועצת בכירה לראש הרשות לניירות הערך".
מגרסת נייר
מגרסת נייר היא מכשיר חשמלי המכיל סכיני חיתוך, ולרוב גם מכל קיבול לפסולת, והוא נועד לגרוס דפים לרצועות צרות או לפתיתים, טרם זריקתם לאשפה או מיחזורם. מטרת הגריסה היא למנוע אפשרות שמסמכים המכילים מידע חשוב, ייחשפו לזרים לאחר פינוים, ובכך לשמור על פרטיות וסודיות המידע שבמסמכים. מטרה נוספת בשימוש במגרסה היא צמצום נפח האשפה המשרדית.
תחנת השאיבה ד. פ. ואודה
היסטוריה
מאז התחנה מופעלת במשך ימים ספורים בכל שנה, כמו בעת הסערות שפקדו את האזור בחודש ינואר 2007. ספיקת המים הרגילה של התחנה עומדת על 65 מ"ק לשנייה, הספיקה המרבית היא 70 מ"ק לשנייה. להמחשה, בהפעלה רצופה ללא תקלות, תחנת השאיבה מסוגלת לשאוב את כל המים בכנרת בשנתיים. בין 1970 ל-1989 פעלה התחנה במשך 367 שעות בלבד בכל שנה בממוצע, ושאבה מים בהיקף של 84 מיליון מ"ק בשנה.